**LOMTALANÍTÁS**

Szentgotthárdi Közös Önkormányzati Hivatal értesíti a lakosságot, hogy lomtalanítási akciót szervez az alábbi napokon és helyszíneken:

**2020. szeptember 19-én (szombaton):**

**Szentgotthárdon a Rába-folyótól nyugatra eső utcákban** (Pável Á. ltp-en, Hunyadi, Május 1., Malom, Mátyás király, Móricz Zsigmond, Ady Endre, Baross Gábor, Jókai és a Gárdonyi G. utcákban) valamint **Rábatótfalu, Rábafüzes, Jakabháza, Máriaújfalu, Farkasfa, Zsida és Zsidahegy városrészeken.**

**2020. szeptember 26-án (szombaton):**

**Szentgotthárd Rába-folyótól keletre eső területe** (Füzesi – József A. – Széchenyi – Bethlen G. – Rózsa F. – Táncsics M. – Mária – Petőfi S. - Kisfaludy S. – Kossuth L. – István király utcákáltal határolt terület valamennyi utcája) és **Rábakethely városrészen.**

Kérjük, hogy a fenti időpontban **reggel 7 óráig** a lakásban keletkezett, felhalmozott és feleslegesség vált lomokat az alábbi felsorolás alapján szállítójárművel megközelíthető közterületre, legkorábban a lomtalanítás előtti nap helyezzék ki. A Lomtalanítást az STKH Sopron és Térsége Környezetvédelmi és Hulladékgazdálkodási Nonprofit Kft. (székhely: 9400 Sopron, Harkai domb 0466/31 hrsz.) végzi, aki az ingatlanhasználóktól a közszolgáltatáskeretében **rendszeresített gyűjtőedény méreteit meghaladó nagydarabos háztartási lomhulladékot** (EWC 20 03 07) **veszi át.**

**A LOMTALANÍTÁS SORÁN**

**KIHELYEZHETŐ HULLADÉKOK:**

* **Bútor, berendezési tárgy, eszköz (ülőgarnitúra, polc, szekrény, asztal, szék, fogas)**
* **hordók, műanyag vagy fa**
* **kerti garnitúra**
* **szőnyeg**
* **nagyobb játék**
* **ruhanemű, textil (kisebb darabok bezsákolva)**

**NEM KIHELYEZHETŐ HULLADÉKOK:**

**A bezsákolt háztartási hulladék nem minősül lomhulladéknak!**

* zöldhulladék (kerti hulladék, nyesedék)
* szelektív hulladék (sárgazsákban gyűjthető hulladékok)
* állati tetem,
* trágya,
* autóbontásból származó alkatrész (kárpit, szélvédő, lökhárító stb.),
* építési törmelék és bontási hulladék (mosdókagyló, csempe, WC csésze, ajtó, ablak, falburkolat, padló, szigetelőanyag stb.),
* lapátos, zsákos hulladék,
* elektronikai hulladék (a szétbontatlan televízió, rádió, mosógép, hűtőgép sem! stb.),
* veszélyes hulladék (pl.: permetezőszer göngyöleg, maradék festék, festékes göngyöleg, akkumulátor, neoncső, hullámpala, gyógyszer, fáradt olaj, olajos, üzemanyagos göngyöleg stb.)
* személy-, teher-, traktor gumiabroncs

**fIGYELEM! A fentiekben felsorolt hulladékok nem kerülnek elszállításra sem a lomtalanítás során, sem később. Ezen a hulladékok nagy részének (pl. építési törmelék és bontási hulladék, elektronikai hulladék) átvétele a hulladékudvarban ingyenesen biztosított.** (Szentgotthárd, Nyárfa utca vége. Nyitva tartás: kedd: 8.00 -15.30-ig, csütörtök: 8.00 -15.30-ig, minden hó 1. szombat: 8.00 -15.30-ig)

A Zöldudvarokban befogadható hulladékok fajtáiról a Szolgáltató honlapján (<https://stkh.hu/szolgaltatasaink/zoldudvarok-uzemeltetese/>), valamint nyitvatartási időben az alábbi telefonszámon tájékozódhatnak: +3694200563.

**A közterületekre a nem elszállítható hulladékok kihelyezése jogtalan közterület-használatnak minősül, így az ingatlantulajdonos/ok ellen eljárás kezdeményezhető, illetve a hulladék az ingatlantulajdonos/ok költségére a elszállíttatható.**

Együttműködésüket előre is köszönjük!